Št. 410-0005/2021-2

Kanal, 28. 5. 2021

Spoštovana društva

Prepričani smo, da je vaše delo potrebno, pošteno in korektno ter koristno za ožjo in širšo družbo. Prav zato se nam zdi pomembno, da za svoje dejavnosti prejmete finančna sredstva, ki jih razpisuje Občina.

Občine smo pod nadzorom; revizijske in druge službe zahtevajo od nas natančen nadzor razdeljevanja in porabe javnih sredstev. Zato ob vsakem revizijskem pregledu prihaja do določenih zahtev in sprememb, ki jih moramo Občine izvesti in posledično zahteve prenesti tudi na društva.

Zato vas prosimo, da ste pozorni:

* da so tiste aktivnosti, ki jih društvo na razpisu prijavi, tudi izvedene in navedene v zahtevku s priloženimi vsemi ustreznimi dokazili (fotokopijami računov in potrdili o plačilu),
* vsi dogodki in aktivnosti, ki jih prijavljate na razpisu morajo biti izvedeni in plačani v letu razpisa,
* brošure, letaki morajo biti izdelani ali natisnjeni ali dodelani v letu razpisa. Na vseh dogodkih, brošurah, letakih, ki so sofinancirani s strani Občine Kanal ob Soči mora biti tudi logo Občine (v izogib vračanju sredstev je slednje potrebno dosledno upoštevati).

Ker je tudi letošnje leto 2021 še vedno pod vplivom ukrepov COVID 19, najverjetneje vseh aktivnosti, ki bi jih želeli ne bo mogoče izvesti. Zato bodite še posebej pazljivi pri prijavi programov. Prijavite tiste programe za katere predvidevate, da jih boste lahko izvedli.

Nekatera društva ste izvedbo Programov iz leta 2020 podaljšala v leto 2021. Zato pazite, da ne boste istih programov prijavljali ponovno na razpis.

Pri vlaganju zahtevkov in dokazil do najkasneje 30. 11.2021 je potrebno paziti:

* da je zahtevek oddan pravočasno na ustreznem obrazcu (priložen k Razpisu na spletni strani Občine).
* obvezno morajo biti priložena dokazila (računi, brošure, fotografije, vabila). Pošiljajte samo dokazila za tiste dejavnosti, ki smo vam jih odobrili in so navedena v priloženi tabeli v Pogodbi (za tiste dejavnosti za katere ste prejeli sredstva).
* račune, dokazila oštevilčite oz. ustrezno označite, da je jasno h kateri prijavljeni dejavnosti spadajo. Včasih je iz priložene dokumentacije to nemogoče razbrati.

Za vse informacije lahko pokličete na Občino Kanal ob Soči, Niko Testen tel. 05 398 12 15 ali pišete na e-pošto: nika.testen@tic-kanal.si.

Zahvaljujemo se vam za vaše delo in sodelovanje ter vam želimo uspešno delo.

Lepo vas pozdravljamo.

 Tina Gerbec

 županja